Lähes miljardi koiraa kävelee, haistelee ja haukkuu -
ympäri maapalloa.
Ruokaa vastaan -
koirat ovat kehittyneet vierellämme eläinkunnalle uniikilla tavalla.
Kun koiraa silittää, ei mene kuin pari sekuntia...
TRI MARTY BECKER AMERIKAN ELÄINLÄÄKÄRI
...ja saa annoksen mielihyvähormoni oksitosiinia.
Lisäksi saa fenyylietyyliamiinia, joka on suklaan aktiivinen ainesosa.
Koirat ovat enemmän kuin vain uskollisia seuralaisia.
Ne ovat tieteen supersankareita.
Koiria on yli 400 rotua ja niistä lukemattomia variaatioita.
Ihmisen parhaasta ystävästä on tullut planeetan monimuotoisin nisäkäs.
Sopii kysyä, miten tämä tapahtui?
Kaikki koirat, niin isot kuin pienetkin, kehittyivät yhdestä lajista.
Koiran esi-isä oli harmaasusi.
Susi näyttää samalta kuin villit koiraeläimet.
TRI ADAM BOYKO TUTKIJA
Sillä on terävät korvat, pitkät, terävät etuhampaat ja pörröinen häntä.
Sellainen rakenne on tarpeen, jotta voi selviytyä luonnon armoilla.
Mutta 15-30 tuhatta vuotta sitten, ihmiset hylkäsivät tähteet,
ja muunsivat vähemmän aggressiiviset sudet metsästäjistä keräilijöiksi.
Ne eivät enää tarvinneet muotoa, joka on hienosäädetty -
ison riistan saalistamiseen.
Fyysiset muutokset synnyttivät jotain uutta.
Canis lupus familiariksen, joka tunnetaan paremmin koirana.
Ne olivat maapallon ensimmäinen kesytetty eläinlaji.
Niiden side ihmisiin on muuttanut sekä niiden käytöstä että muotoa.
TRI HEIDI G. PARKER TUTKIJA
Ajan myötä olemme valinneet aina vain pienempiä koiria,
ja on kehittynyt valtava kirjo koiria, jotka voivat tehdä kaikenlaisia töitä.
Ihmiset alkoivat jalostamaan metsästyskoiria, taistelukoiria,
seurakoiria ja paimenkoiria.
Kennelliittojen synty Englannissa vuonna 1873 -
nopeutti koirien evoluutiota huimasti.
Silloin luotiin jalostusstandardit,
ja se kiihdytti nykykoirien -
eri muotojen, kokojen ja käytöksen monipuolistumista kovasti.
Muotoilemme valinnoillamme koirat ja sen miltä ne näyttävät.
TRI LINDA J.M TINTLE ELÄINLÄÄKÄRI
Kuonosta häntään, turkista tassuihin,
koirien muoto on muuttunut koko niiden historian ajan.
Jokaisella koiran ruumiinosalla on tarina kerrottavanaan, tassuista korviin asti.
KORVAT
Koiraeläinten esi-isillä oli tarkat korvat.
Terävä kuulo on elintärkeää, jotta kuulee pienimmätkin saaliin aiheuttamat äänet.
Mutta moderneilla koirilla on erilainen tärkeysjärjestys.
Kun koirat kesytettiin, niiden korvatkin monipuolistuivat.
Enää ei ole tarvetta metsästää isoa riistaa.
Ne keräilevät ihmisille, ja mikä vain näyttää söpöltä,
tai antaa hyvän ilmeen, tuo ruoan nokan eteen.
Vaihtelevat korvamallit tuovat erilaisia etuja.
Nappikorva maata kaivavilla koirilla, kuten jackrussellinterrierillä,
taittuu suojaamaan korvakäytävää mullalta.
Newfoundlandinkoirat työskentelevät vedessä.
Niiden luppakorvat suojaavat korvakäytävää vedeltä.
Ruusunmuotoiset korvat taipuvat taakse ja ovat aerodynaamiset.
Se on vaatimus nopeille lajeille, kuten vinttikoirille.
Koiraeläinten korvat pystyvät moneen, mutta tärkein asia on kuulo.
Koirat kuulevat neljä kertaa ihmistä paremmin.
Taajuusalue on tuplasti laajempi.
Jopa pienetkin koirat kuulevat meitä paremmin. Joskus paljon paremmin.
Jos kotisi on vaarassa,
paras puolustus saattaa olla vaivaiset 15 senttimetriä korkea.
VARTIJA
CHIHUAHUAT
On vaikeaa uskoa, että chihuahualla on mitään yhteistä -
esi-isänsä, harmaasuden, kanssa.
Mutta itse asiassa yhteistä on ainakin kaksi asiaa. Terävät korvat.
Muoto on kartiomainen. Niissä on paljon pinta-alaa,
joka keskittää äänen ja lähettää sen suoraan tärykalvoon.
ULKOKORVA - KORVAKÄYTÄVÄ SISÄKORVA
Chihuahuat ovat todennäköisesti peräisin yli 1 000 vuoden takaa,
ja niiden kuulo on paras kaikista roduista tähän päivään mennessä.
Koska chihuahuat ovat niin pieniä,
ne ovat alttiita hyökkäyksille ja saalistajille.
DEBBYE TURNER BELL ELÄINLÄÄKÄRI
Niiden kuulo on itsepuolustusmekanismi.
Ne kuulevat tulevat uhkat kauan ennen kuin ne ovat lähellä,
ja kerkeävät pakenemaan.
Kahdeksantoista lihasta liikuttaa suuria lautasantennin tavoin kääntyviä korvia.
Pystyy näkemään, kuinka toinen korva kääntyy ääntä kohti,
jotta ne voivat paikantaa huomionsa kohteen.
Kun jokin ei kuulosta oikealta, ne ilmoittavat siitä.
Chihuahuat ovat tavallaan klassisia vahtikoiria.
Ne haukkuvat heti vaaran aistiessaan.
Ne haukkuvat taukoamatta. Haukkuminen suojaa niitä itseäänkin,
koska ne voivat hälyttää omistajansa, lemmikkihuoltajansa,
ne tietävät olevansa turvassa.
Eli nämä uskomattomat korvat toimivat kuin tutka poimiessaan ääntä.
Ei tarvitse edes hälytysjärjestelmää, jos taloudesta löytyy chihuahua.
Tunkeutujia ei tule koskaan,
eivätkä naapurien koirat hiiviskele pihalla,
mutta yöunet ovat todennäköisesti ikuisesti pilalla.
Chihuahuan kuulo on yksi parhaista mitä löytyy,
mutta mitkä koirat eivät kuule lainkaan?
Syntymäpäivänään ei yksikään niistä.
Pennut tulevat ulos kohdusta vailla kuuloaistia.
Niiden korvakäytävät ovat itse asiassa tavallaan turvonneet umpeen.
Yleensä menee kahdesta kolmeen viikkoa, että ne alkavat kuulemaan.
Koirien raskausaika on lyhyt, vain kaksi kuukautta,
mikä tarkoittaa, että jotkut ruumiinosat kehittyvät syntymän jälkeen.
Kun tapahtuu rikos ja syyllinen on vapaalla jalalla,
yksi osa etsintäpartiota on pelkkänä korvana.
VIHIKOIRA
Vihikoirilla on yhdet pisimmistä luppakorvista mitä löytyy.
Ne ovat keskimäärin 20-25 senttimetriä pitkät.
On yllättävää, ettei suuri koko auta kuulemaan paremmin.
Itse asiassa niistä on haittaa kuulolle!
Mutta korvat ovat korvaamattomat jäljitystyössä.
Uskokaa tai älkää, mutta niiden korvat auttavat hajuaistia.
Tässä todisteet.
Todistuskappale A. Pitkät, roikkuvat korvat estävät ääntä pääsemästä korvaan.
Ne isot, roikkuvat korvat sulkevat pois häiriötekijöitä,
ja auttavat keskittymään hajuihin.
Todistuskappale B. Niiden korvat yltävät jäljen pintaan.
Pitkät korvat viistävät maata ja auttavat haalimaan -
ja sekoittamaan maassa olevaa hajua, jotta ne löytävät tietyn tuoksun.
Todistuskappale C. Niiden korvat auttavat tutkimaan todisteita.
Pitkien, roikkuvien korvien muoto ja sijainti -
voi muodostaa kartion tuoksujen ympärille. Kun ne laittavat päänsä alas,
korvat keskittävät hajun kuonon ympärille.
Tuoksut siirtyvät kohti maailman tehokkainta koiran kuonoa.
Niillä on jopa kolmesataa miljoonaa hajujen aistinsolua.
Hermoja, jotka auttavat niitä haistamaan.
Se on 60 kertaa enemmän kuin ihmisellä.
Joku olisi voinut kävellä tästä 12 tuntia sitten,
olla jo monen kilometrin päässä ja ne pystyvät silti haistamaan hänet.
Joten katoamistapaukset ovat hyvissä käsissä, tai tassuissa,
kun vihikoira isoine korvineen on perässä.
Koiravisa!
Millä koiralla on pisimmät korvat?
Koiravisa!
Millä tällä hetkellä elävällä koiralla on pisimmät korvat?
Planeetan pisimmät koiran korvat löytyvät pesukarhukoiralta nimeltä Harbor.
Pesukarhukoirat polveutuvat luultavasti vihikoirista tai kettukoirista,
mutta Harborin korvien pituusennätys on rikkomatta.
Hänen korvansa ovat yli 31 senttimetriä pitkät.
Oikea korva on vasenta pidempi. Melkein 35 senttimetriä.
Jokaisen koiran taustalla on ainutlaatuinen muoto,
joten mikä tarina niiden takapuoleen liittyy?
HÄNTÄ
Kun nelijalkaisia ystäviämme miettii, tulee mieleen heiluva uloke,
ja se tekee paljon muutakin kuin tömisee.
Hännän perusteella voi päätellä paljon -
koirarodusta ja siitä, mihin se on jalostettu.
Häntä muodostuu 6–23 erittäin liikkuvasta nikamasta.
Alun perin häntä oli pitkä ja pörröinen. Sen tarkoitus oli tuoda tasapainoa.
Mutta kun hännän käyttötarkoitukset lisääntyivät,
siitä kehittyi laaja kirjo erilaisia muotoja ja kokoja.
On pitkiä häntiä, lyhyitä, tanakoita häntiä,
höyhenmäisiä häntiä ja kiharaisia häntiä.
Kaikki hännät ovat osa eri koirarotujen tarkoitusta.
Geneettiset mutaatiot ja käytöksen sopeutuminen johti joukkoon häntämalleja.
Ihmiset jalostavat rotuja suoriutumaan tietyistä toimista parhaiten.
Whippeteillä on pitkä, solakka häntä, joka parantaa ketteryyttä,
ja auttaa tekemään käännöksiä nopeassa vauhdissa.
Jotkut welsh corgi pembroket syntyvät lähes ilman häntää.
Yksi geenimuunnos ja niille kasvaa töpöhäntä.
Huskyt käyttävät häntäänsä lämmönsäätelyyn.
Huskyn häntä on tuuhea ja pörröinen,
ja husky voi käpertyä subarktisessa ilmastossa -
ja peittää kasvonsa hännällään pitäen kuononsa lämpimänä.
On eräs koirarotu, joka on hyvinvointinsa velkaa -
hännänpäälleen.
BEAGLET
Valkoisen lipun nostaminen yleensä tarkoittaa antautumista.
Mutta tämän pennun hännälle on kyse voitosta.
Beaglet juontavat juurensa 1500-luvulle.
Englantilaiset metsästäjät jalostivat niistä seuralaisia,
metsästyskumppaneita.
Ne ovat täynnä energiaa ja vauhtia, niillä on vahva hajuaisti -
ja ne ovat matalia, mikä on täydellistä jänisjahtiin.
Beaglet käyttävät koko kroppaansa metsästykseen -
ja niiden väritys saa ne hukkumaan ympäristöön,
jotta saalis ei näe niiden tuloa.
Jos ne saavat vainun, ne jahtaavat saalista -
kilometrikaupalla nostamatta päätään. Välillä ne joutuvat katsomaan, missä ovat.
Näissä metsästyskoneissa on yksi merkittävä varjopuoli.
Ne ovat niin hyviä maastoutumaan, että jopa metsästäjät kadottavat ne!
Kun kaukana edessä juoksee koiralauma -
kuonot maassa jäniksiä jahdaten,
haluaa nähdä, minne ne ovat menossa.
Koiran kadottaminen on punainen lippu, joten beaglet nostavat valkoisen.
Joillain koirista oli valkoinen hännänpää, jonka avulla koira oli helpompi huomata.
Alettiin jalostaa valkoista hännänpäätä,
jotta metsästäjät tietäisivät, missä koirat kulkevat.
Valkoinen hännänpää on rodun toivotuin ominaispiirre.
Se varmistaa, että beagle suorittaa metsästyksen kunnialla loppuun.
Vaikka häntä ei puhu, sen teot sanovat paljon.
ROBERT HAUSSMANN KOIRANKOULUTTAJA
Jos pennun hännän asentoon kiinnittää huomiota,
huomaa, että häntä on uniikki kommunikointiväline.
Kun koira heiluttaa häntää oikealle, se on iloinen,
ja kun se heiluttaa häntää vasemmalle, se tarkoittaa, että koira on levoton.
Kannattaa myös muistaa katsoa ylös ja alas.
Hieman kohollaan oleva häntä tarkoittaa, että koira on -
valppaana ja valmiina toimintaan tai, että se on innoissaan.
Häntä koipien välissä tarkoittaa, että koira on peloissaan.
Eräällä maan päällä viihtyvistä koirista on merta varten luotu häntä.
LABRADORINNOUTAJAT
Labradorinnoutaja on Amerikan suosituin rotu.
Ne ovat uskollisia, rakastavia ja koulutettavia. Ne ovat söpöjä.
Tämä koira on kaupan kassa, joka asuu kotonasi.
Ne ovat aina iloisia.
Niiden tarina juontaa juurensa 200 vuoden taakse itäiseen Kanadaan.
Kalastajat etsivät koiraa, joka voisi hypätä jääkylmiin vesiin -
noutamaan kaloja ja verkkoja.
Newfoundlandinkoirat kelpasivat, mutta niiden mukana tuli muutakin kuin kalaa.
Ne palasivat jääkylmää vettä valuen.
Sekoittamalla lukuisia työläisrotuja -
kalastajat keittivät kokoon labradorin esi-isän, St. Johnin koiran,
joka kuoli sukupuuttoon 1900-luvulla.
St. Johnin koira oli erityisesti jalostettu ja vankkatekoinen,
joten se pärjäsi rankassa aallokossa. Ne olivat kovia uimaan.
Modernin labradorin tapaan St. Johnin koiran ominaisuudet auttoivat kalastajia.
Vettä hylkivä turkki, pehmeä suu, joka soveltuu noutamiseen -
ja kenties tärkeimpänä -
sileä häntä kuten saukolla, eräällä maailman parhaista uimareista.
Hännän leveä pohja, joka kapenee kärkeä kohden -
auttaa niitä ohjaamaan kulkua vedessä.
Häntä toimii peräsimenä. Ne voivat kääntyä hyvin nopeasti.
Kun uiva koira kääntää häntäänsä,
sitä vasten painava virta kääntää koko ruumista.
Ja tehokas liikkuminen tekee kalojen noutamisesta helppoa!
1800-luvulle tultaessa metsästäjät alkoivat käyttää St. Johnin koiraa maalla.
He sekoittivat koiraan lukuisia eurooppalaisia rotuja -
ja syntyi supersekarotu, joka nykyisin tunnetaan labradorinnoutajana.
Labradorinnoutajasta tuli nopeasti suosittu,
koska sillä oli niin monta haluttua ominaisuutta.
Niiden uskollinen käytös maalla ja merellä -
ja ahkera asenne tekee labradorista ihanteellisen lemmikin.
Täytyy vain muistaa varoa saukkomaista häntää sisätiloissa.
Häntä on erittäin lihaksikas ja koiran kanssa täytyy olla varovainen,
koska muuten se pyyhkii tavarat pöydältä.
Koiravisa!
Millä koiralla on pisin häntä? Ja miten pitkä se on?
Irlanninsusikoira Finnegan Calgarystä, Kanadasta -
pitää hallussaan pisimmän hännän ennätystä.
Susien ja jättiläishirvien metsästykseen jalostettu -
irlanninsusikoira on korkein rotu mitä löytyy,
ja Finneganin häntä on kaikkien muiden häntiä pidempi.
Sillä on pituutta peräti 72,29 senttimetriä.
Tuhansien vuosien ajan koirien koko kehittyi vastaamaan niiden ympäristöä.
Samaan aikaan ihmiset ovat valinneet korkeuden, painon ja muodon.
Pikkiriikkisestä yorkshirenterrieristä valtavaan tanskandoggiin -
koiraeläimien koko vaihtelee enemmän kuin millään muulla nisäkkäällä.
KOKO
TRI ADAM BOYKO TUTKIJA
Pienimpien ja suurimpien -
koirien painoero on satakertainen.
Ja korkeusero on viisinkertainen.
Ennen kaikki koirat pystyivät lisääntymään keskenään.
Nykyisin massiivinen kokoero tekee parittelusta epätodennäköisempää.
Chihuahuat ja tanskandoggit saavat ajattelemaan,
että niiden täytyy olla kaksi eri lajia.
Miksi jotkut rodut jäävät sentteihin ja toiset kasvavat jättiläisiksi?
Eräs hieno juttu koirissa on se,
kuinka ne ovat mukautuneet meidän vaihteleviin elämäntapoihimme.
Kaikilla koirilla, niin isoilla kuin pienilläkin, on samat 39 kromosomiparia.
Mutta ruumiin kokoa hallitsee kymmenkunta geeniä,
jotka aiheuttavat erot pienten ja suurien koirien välillä.
Kaikkien koirien DNA:sta 99,5 prosenttia on yhtenevää,
eli vain puolen prosentin ero DNA:ssa -
on vastuussa siitä, tuleeko koirasta tanskandoggi vai chihuahua.
Yksi tärkeimmistä geeneistä on nimeltään "insuliininkaltainen kasvutekijä yksi".
Se selittää noin 40 prosenttia ruumiiden koon vaihtelusta -
nykyrotujen välillä.
15–23 senttimetrin korkuiset -
kiinanpalatsikoirat ovat niin pieniä, että ne mahtuvat hihaan,
missä niitä muinaisessa Kiinassa pidettiin.
Tarina kertoo, että jos joku kävi kimppuun,
koira pomppasi yllättäen esiin hihasta ja puri hyökkääjää.
Mäyräkoirilla on erityisen pitkä vartalo,
jotta niiden pää pääsee syvälle koloihin -
ja takapuoli pysyy turvallisesti maanpinnan yläpuolella.
Joillekin koirille koko on valttia.
TANSKANDOGGI
Tanskandoggi on eräs maailman suurimmista roduista.
Säkäkorkeus on naaraalla yleensä 72 senttiä tai enemmän -
ja uroksella yli 76 senttimetriä.
Tanskandoggit ovat valtavia.
Ne ovat suuria koiria. Niillä on valtava luuranko,
takajaloillaan seisoessaan ne yltävät reilusti yli kahteen metriin.
Iso pää, suuri kuono ja tietysti ne pitkät, hoikat jalat.
Tanskandoggin uskotaan olevan risteymä mastiffin ja irlanninsusikoiran välillä.
Ne ovat aina olleet jättiläisiä.
Ne jalostettiin keskiajalla Saksassa metsästämään villisikaa.
TRI LINDA J.M. TINTLE ELÄINLÄÄKÄRI
Ne jahtasivat villisikoja pitkin metsää.
Ne olivat todella raivokkaita ja aggressiivisia.
Mutta kun metsästäjät jalostivat niitä suuremmiksi 1800-luvulle asti,
ihmiset huomasivat niiden silmiinpistävän koon,
ja niistä tuli eräänlaisia koirajulkkiksia.
Maanomistajat alkoivat käyttää niitä enemmän tilakoirina.
Vaikuttavina petoina, jotka vaeltelivat pitkin kartanoa.
Niitä pidettiin kodeissa sisällä ja usein huonekalujen päällä.
Ne olivat hyvin lähellä ihmisiä.
Ne olivat niin rakastettuja, että niistä vuonna 1876 tuli Saksan kansallisrotu.
Sillä oli ajan myötä mielenkiintoinen vaikutus niiden luonteeseen.
Niitä ei enää jalostettu taistelemaan. Niistä tuli lemmikkejä.
Parittamalla ainoastaan lempeimmät tanskandoggit keskenään -
ne menettivät aggressionsa, mutta eivät merkitystään.
Ne ovat nykyisin lempeitä jättiläisiä.
Tanskandoggi on maailman suurin sohvaperuna.
Vaikka tanskandoggi hädin tuskin mahtuu kalustukseen,
pienemmät "lelurodut" on jalostettu tarkoituksella sopimaan sisustukseen.
Pienen koirarodun tehtävän voisi ajatella olevan vain näyttää söpöltä.
Muinaisessa Kiinassa se olikin!
Kääpiökoirat kehitettiin puhtaasti seurakoiriksi.
Ne jalostettiin pitämään keisarin käsiä tai jalkoja lämpiminä.
Joskus tarvitaan pieni koira tekemään suuri työ.
Harva pentu puristaa yhtä paljon tehoa näin pieneen pakettiin.
BULLDOGGIT
Tämä herttaisen tanakka, matala rodun selvästi erottuva muoto -
auttoi bulldoggeja pärjäämään melko raa'assa lajissa 1600-luvun Englannissa.
Ennen harrastettiin härkätaisteluita,
missä härkä kahlittiin ja koirat hyökkäsivät sen kimppuun.
Vaikka se kuulostaa kauhealta, eläintaisteluilla oli tarkoituksensa.
Siihen aikaan uskottiin,
että liha mureutuu stressaavan kokemuksen myötä.
Siispä bulldoggit jahtasivat härkiä,
jotka taistelivat kuntakeskuksissa -
ja houkuttelivat mahdollisia asiakkaita.
Stressaantuneen eläimen lihasta sai hyvän hinnan.
Bulldoggin ainutlaatuinen rakenne on yllättäen täydellinen muoto -
pelottelemaan massiivista härkää.
Niillä on pienet töppöjalat, joten ne kulkevat maata viistäen,
ja ne jopa pystyivät yllättämään härän alapuolelta.
Kun härkä katsoi alaspäin nähdäkseen, mikä sitä häiritsee,
härkää odotti epämiellyttävä yllätys.
Vanhat rodut pystyivät avaamaan suunsa niin suureksi,
että saivat ison palan härän turvasta ja pitivät siitä kiinni henkensä edestä.
Vuonna 1835 eläinsuojelulaki saattoi härkätaistelut päätökseen.
Bulldoggi menetti merkityksensä ja sen seurauksena ihmiset,
jotka rakastivat bulldoggeja päättivät yrittää pelastaa ne.
Nämä taistelijat jalostettiin lättänaamaisiksi lemmikeiksi.
Niille kehittyi entistäkin liioitellumpia piirteitä.
Nenä painui aina vain sisempään.
Jalat lyhenivät, jotta asento muuttui sellaiseksi, että rintakehä on kookas,
alaruumis hyvin pieni ja naama painunut sisään. Ne eivät voi enää taistella.
Nykybulldoggi ei voi taistella mitään vastaan.
Ne voivat korkeintaan taistella paikasta sohvalla tai seuraavasta ateriasta,
mutta eivät juuri sen enempää.
Koiravisa!
Osaatko nimetä korkeimman koiran? Miten korkea se on?
Osaatko nimetä korkeimman koiran?
Kaikkivaltias tanskandoggi Zeus pitää hallussaan korkeimman koiran ennätystä.
Tämä vanhurskas pentu on peräti 112 senttimetriä korkea -
tassuista olkapäihin mitattuna.
Peräti 30 senttiä tavallista tanskandoggia korkeampi!
Kuuluisan sanonnan mukaan ei ole väliä mihin pukeutuu, vaan miten asua kantaa.
Koiralle tyyli on kaikki kaikessa.
TURKKI
Koiraeläinten turkki on eräs maailman sensaatiomaisimmista.
Mutta niiden kauneuden lähde löytyy sisältä.
Saimme selville, että on kolme päägeeniä, joita muuttamalla -
voidaan luoda kuusi eri turkkityyppiä.
TRI HEIDI G. PARKER TUTKIJA
Harjaksisesta elegantin pitkään, vaihtelu on uskomatonta.
Koiran turkki on paljon muutakin kuin kaunis.
DEBBYE TURNER BELL ELÄINLÄÄKÄRI
Turkilla on tehtävä.
Karhea turkki, kuten borderterrierillä,
toimii suojakerroksena luonnonvoimia vastaan.
Afganistanin kylmistä ja tuulisista korkeuksista kotoisin olevilla -
afgaaninvinttikoirilla on ylellinen, pitkäkarvainen turkki,
joka tarjoaa lämpösuojaa kiireestä kantapäähän.
Entisillä paimenkoirilla, komondoreilla, on rastamainen, punottu turkki.
Se auttaa sulautumaan lampaisiin -
ja suojaa kehoa petojen puremilta.
Villakoirat tunnetaan luonteenomaisesta ajellusta, pöyheästä turkista.
Turkki ei ole pelkkää pintaa.
Tupsut päässä, lonkkien yläpuolella -
ja jaloissa pitävät nivelet lämpiminä.
Dalmatiankoira syntyy valkoisena ja kehittää täplät ajan myötä.
ROBERT HAUSSMANN KOIRANKOULUTTAJA
Täplillä ei ole evolutiivista tarkoitusta, ne vain näyttävät hyvältä.
On myös rotuja, joiden turkki on rypistynyt ja poimuttunut.
SHAR PEIT
Taidan tietää miksi Botox keksittiin, kun mietin tätä rotua.
Mutta shar pein poimuilla ei ole mitään tekemistä ikääntymisen kanssa.
Niillä on ihan liikaa molekyyliä nimeltä hyaluronaani,
joka on hyvin geelimäinen aine ihossa. Lisäksi niillä on mutaatio,
joka tuottaa kymmenen kertaa niin paljon hyaluronaania kuin on tarpeen.
Hyaluronaani kertyy ihoon -
ja tavallaan tekee lisää tilaa iholle kasvaa.
Siitä poimut ovat peräisin.
Alkuperäiset shar peit eivät olleet yhtä ryppyisiä kuin nykyään.
Mutta niiden geenimutaatio on muuttunut aina vain silmiinpistävämmäksi -
läpi niiden 2000-vuotisen historian.
Ihmisten mielestä rypyt ovat niin söpöjä, pehmoisia ja herttaisia,
että jalostajat valitsivat ryppyisimmät koirat -
kasvatettaviksi aikuisuuteen.
Rypyt eivät ole vain ulkonäköä varten.
Muinaiset Kiinan taistelukoirat käyttivät niitä luontaisena puolustuksena.
Kun koiraa purraan, ylimääräisen ihon oli tarkoitus antaa kyky -
kääntyä ympäri ja silti pystyä puremaan hyökkääjää takaisin.
Se tarkoittaa myös, että vastustajan suu on täynnä ryppyjä,
eikä alla olevaa lihaa.
Onneksi isompia ja pahempia koiria tuli kehiin,
eikä shar peitä enää pakotettu taistelemaan.
Mutta ne eivät saaneet levätä kauaa.
Kiinan kommunistinen puolue vastusti koiranomistusta 1950-luvulla.
Shar peitä lahdattiin niin paljon, että vuonna 1978 niitä oli enää 60 jäljellä.
Shar pei julistettiin maailman harvinaisimmaksi koiraroduksi.
Intohimoiset shar pei -harrastajat -
lopulta ratkaisivat rodun populaatio-ongelman.
Samaa ei voi sanoa ylimääräisistä poimuista.
Yksi kymmenestä ihmisestä on allerginen koirille.
Vastoin yleistä uskoa, oireet eivät aina johdu turkista.
Ihmiset ovat allergisia tietylle proteiinille koiran kuolassa.
Eli kun koira nuolee turkkiaan tai ihoaan,
kuola siirtyy karvaan ja se saa ihmiset aivastelemaan.
Täysin hypoallergeenista koiraa ei ole olemassakaan.
Mutta joillakin koirilla kuten vehnäterrierillä,
on luonnostaan vähemmän allergeeneja turkissaan.
Joten jos allergiaoireet vaivaavat, muistakaa pestä koiranne!
Muodikas pukeutuminen äärimmäisissä sääolosuhteissa on haastavaa.
Mutta erään rodun turkki on kiistatta aina muodissa.
HUSKYT
Husky on urhoollinen koirarotu, johon olemme luottaneet yli 1 000 vuotta.
Tšuktšien paimentolaisajoista asti -
huskyt ovat auttaneet ihmisiä kuljettamaan ruokaa, lääkkeitä ja jopa ihmisiä.
Yhdellä vilkaisulla näkee,
että niillä on paljon yhteistä esi-isiensä kanssa.
Siperianhuskyt ovat kesytettyjä koiria,
jotka ovat saaneet takaisin monia suden ominaispiirteitä.
Itse asiassa uskomme, että hieman sudenverta -
eksyi sekaan, kun rotua jalostettiin.
Niillä on terävät korvat ja pörröinen häntä, kuten sudella.
Ja eräs toinen karvainen juttu, paksu tuplaturkki.
Vetääkseen valjakkoa jopa -60 asteen lämpötiloissa,
mutta välttääkseen lämpöhalvauksen lämpötilan noustessa,
huskyn turkissa on muutama temppu piilossa.
Niiden kaksikerroksinen turkki muuttuu sään mukana.
Talvella sisempi kerros eristää ruumiinlämmön turkin sisään -
ja ulompi suojakerros pitää kylmän ilman vieläkin kauempana.
Mutta kesällä tilanne on toinen.
Huskyt vaihtavat talviturkin pois.
Se tarkoittaa karvanlähtöaikaa. Ja karvaa lähtee paljon.
Todella paljon, kunnes talviturkki lentää tuulessa.
Ulomman turkin säilyttäminen itse asiassa auttaa lämpimässä.
Ulompi turkki suojaa niitä auringon UV-säteilyltä, jotta ne eivät pala.
Niin kauan kuin ne pysyttelevät alle 18 asteen lämpötiloissa,
huskyt pysyvät viileinä ja pystyvät kovaan työhön.
Ne tuovat meille mitä tarvitsemme, kun sitä tarvitsemme.
Valjakon vetämisen lisäksi huskyt ovat hyviä avustajakoiria ja lemmikkejä.
Niillä on tapana kiintyä.
Jos haluat, että lemmikki tekee töitä, hanki husky.
Koiravisa!
Opimme, että huskyillä on kaksi turkkia, mutta osaatko nimetä karvattomia rotuja?
Koiravisa!
On muutamia koiraeläimiä, joiden ainoa turkki tuli syntymässä.
Osaatko nimetä karvattomia rotuja?
Tämä kunnia kuuluu kiinanharjakoiralle ja meksikonkarvattomallekoiralle.
Muinaisina aikoina karvattoman koiran kehosta säteilevää lämpöä -
käytettiin hoitamaan päänsärkyä ja vatsakipuja -
asettamalla karvattomia koiria kipeisiin paikkoihin.
Hautautuneiden luiden kaivamisesta aina asioiden jahtaamiseen -
näiden neljän osan muoto saa koirat liikkeelle.
JALAT
Koiraeläimen neljännesten erityinen muoto ja rakenne -
vaikuttaa niiden kykyihin ja taitoihin.
Lyhyet jalat sopivat kaivamiseen.
Pitkät jalat puolestaan sopivat hyvin juoksemiseen.
Jalan pituus ei aina korreloi ruumiin kokoon.
Esimerkiksi basset hound on hyvin kookas koira, mutta sillä on lyhyet jalat.
Tälle rodulle matala säkäkorkeus on eduksi.
Matala rakenne saa niiden kuonon lähelle maata.
Se auttaa jäljittämään hajuja.
Geenimutaatio estää niiden jalkoja kasvamasta täyteen mittaansa.
Corgin tilanne on sama.
Ne rakentuivat näykkimään nautoja kantapäästä.
Sillä tavoin ne paimensivat karjaa.
Kun lehmä yrittää potkaista takana olevaa koiraa,
se yleensä potkaisee corgista ohi, koska koira jää potkun alapuolelle.
Koirien tassuissa on myös vaihtelua.
Koirien tassuissa on paljon eroja.
Joillakin pohjoisen ilmaston koirilla -
täytyy olla jotain, mikä antaa pitoa.
Kun kiipeää ylös jäistä mäkeä, isot tassut auttavat pitämään maasta kiinni.
Labradorinnoutajan räpylämäiset tassut auttavat niitä uimaan.
Tuskin yksikään koira tekee yhtä paljoa yhtä vähällä kuin tämä pitkähkö koira.
Se tunnetaan monella nimellä. Hot dog, makkarakoira tai frankfurter.
Tällä töppöjalalla on virallinenkin nimi.
MÄYRÄKOIRAT
Mäyräkoira ei pääse eroon -
pikkuisista jaloistaan yhdistettynä pitkään kroppaan.
Ne ovat kahden koiran pituisia ja puolen koiran korkuisia.
Mutta tässä evoluution oikussa on järkeä.
Luuston epämuodostuma lyhytjalkaisessa koirassa on kääpiökasvuisuutta.
Usein jalat ovat hieman taipuneet.
Se johtuu käytännössä siitä, että niiden kasvu lakkaa aikaisin.
Keskiajan Saksassa satojen vuosien ajan kehittyneen -
mäyräkoiran pienet jalat tekevät siitä erään parhaista kaivajaroduista.
Lyhyistä jaloista on mäyräkoirille lukuisia etuja.
Ne ovat todella matalalla maassa, joten ne ovat hyviä jäljittämään.
Ja kun ne löytävät saaliinsa, ne eivät anna periksi edes maan alla.
Niille on hyvin helppoa sukeltaa mäyrän- tai kaninkoloon -
metsästystarkoituksessa. Ne menevät sisään,
hyökkäävät ja vetävät saaliin ulos.
Niiden pikkuruiset jalat mahdollistavat pelottoman tunkeutumisen koloihin -
ilman kiinnijäämisen riskiä. Ne myös kaivautuvat syvälle.
Se on koira, jonka kuonolla ja koivilla voisi olla omat postinumerot.
Muista pitää silmällä, minne ne päätyvät.
Mäyräkoirat ovat myös loistavia piiloutumaan pöytien alle keittiössä -
ja noukkimaan tähteitä ilman, että kukaan huomaa mitään.
Koirat kävelevät varpaillaan, ja ihmiset kantapäillään,
mutta meillä on jotain yhteistä. Pidämme hemmottelusta.
Tassuhieronta rauhoittaa koiraa ja parantaa verenkiertoa.
Jos niiden tassut halkeilevat tai ovat kuivat,
pyydä eläinlääkäriltä koiran kosteutusvoidetta auttamaan asiaa.
Maailman nopein maanisäkäs, gepardi,
juoksee jopa 100 kilometriä tunnissa.
Mutta koira ei tule kaukana perässä.
VINTTIKOIRAT
Vinttikoira esiintyi jo luolamaalauksissa ja on peräisin ainakin vuodelta 8 000 eaa.
Vinttikoirat ovat eräs maailman vanhimmista koiraroduista,
eivätkä ne ole hidastaneet tahtia vuosien myötä.
Vinttikoirat eivät ole vain nopein koirarotu.
Ne ovat eräs maailman nopeimmista eläinlajeista.
Ne ovat eräs erikoistuneimmista juoksukoirista, joita olemme luoneet.
Kuudella loikalla ne voivat saavuttaa 70 kilometrin tuntinopeuden.
Ne ovat arvostettuja nopean saaliin, kuten peuran, ketun ja jäniksen, metsästyksessä.
Ja ne ovat kulkeneet pitkän matkan.
Vinttikoiran jälkiä on löydettävissä melkein kaikilta mantereilta.
Jokainen sentti niiden ruumiista on rakennettu olemaan nopea.
Vinttikoirat ovat koirarotujen supermalleja -
matalan rasvaprosentin takia.
Kaikki niiden vahvat lihakset näkyvät ihon läpi.
Ne ovat virtaviivaisia ja aerodynaamisia, kuin kapeita luotikoiria.
Kun ne juoksevat, ne juoksevat kovaa.
Niillä on räpyläjalat,
se auttaa saamaan kunnolla tukea, kun lyö tassun maahan.
Niiden tassujen anturat ovat hyvin paksut. Ne ottavat iskun hyvin vastaan.
Mutta se ei ole ainoa asia, mikä auttaa jalkoja liikkumaan nopeasti.
Vinttikoira nousee juostessaan ilmaan.
Koska jopa niiden selkäranka on rakennettu liitämiseen.
Niiden selkänikamat ovat pitkiä ja ohuita.
Ne ovat yhdistyneet toisiinsa sellaisella tavalla,
että koirat voivat venyttää niitä hieman auki -
venyäkseen mahdollisimman pitkäksi -
ja kirjaimellisesti lentääkseen ilman halki.
Niiden selkäranka mahdollistaa ainutlaatuisen juoksutavan,
jota kutsutaan kiertolaukaksi.
Ne nousevat ilmaan kaksi kertaa kahdessa eri vaiheessa.
Kerran, kun takajalat potkaisevat koiran irti maasta,
ja toisen kerran, kun etujalat tekevät hypyn.
Ainoa huono puoli vinttikoirien anatomiassa tulee ilmi niiden pysähtyessä.
Vinttikoira ei osaa istua kunnolla,
koska ne eivät saa lantion luita maahan asti.
Ne ovat sellaisessa kömpelönnäköisessä, jäykässä asennossa, kun yrittävät istua.
Onneksi, kun on näin nopea, ei istumisen hallinta ole tärkeää.
Koiravisa!
Koiran tassusta erottaa helposti neljä kynttä,
mutta millä nimellä kutsutaan viidettä, joka on piilossa sivussa?
Koiravisa!
Koiran tassusta erottaa helposti neljä kynttä,
mutta millä nimellä kutsutaan viidettä, joka on piilossa sivussa?
Koiran etujalan pikkuvarvas on nimeltään kinnerkynsi.
Joitain koiria se auttaa pitämään kiinni arvotavaroista ihmispeukalon tapaan.
Vaikka jokainen koira on ilahduttavan erilainen,
yksi tietty osa vaihtelee eniten.
PÄÄ
Koiran pään suunnittelijalla on ollut hauskaa.
On mopsi, joka näyttää siltä, kuin olisi juossut satasta seinään.
Sitten on niitä, joiden kuono ja takaraivo -
asuvat eri osoitteissa.
Koiran kasvojen alue koostuu 36 luusta,
mutta kasvojen lopullinen muoto riippuu siitä, mihin rotu parhaiten soveltuu.
Koiran päällä on kolme perustyyppiä.
Pää voi olla brakykefalinen, eli lyhytkalloinen.
Sellaista näkee mopseissa ja bulldoggeissa.
Se voi olla mesokefaalinen, eli keskikokoinen.
Sitä näkee labradorinnoutajissa ja lintukoirissa.
Kolmas tyyppi on dolikokefaalinen, mikä on todella pitkä kuono.
Sitä näkee vinttikoirissa, kuten englannin- ja venäjänvinttikoirissa.
Lättänaamaiset rodut, kuten bokserit, näyttävät suloisilta,
mutta kompakti rakenne tuo ongelmia.
Kuonossa on vähemmän tilaa ilmankierrolle,
mikä saa ne alttiiksi ylikuumenemiselle.
Salukin pitkulainen kuono ja taempana olevat silmäkuopat -
sopivat hyvin pienriistan havaitsemiseen kaukaa.
Melkein kuin aseen tähtäin ja kahdet pienet kiikarit katsomassa tähtäimen läpi.
Joidenkin koirien päät auttavat meitä huomaamaan saaliin.
Sopivasti nimetty pointteri käyttää kuonoaan saadakseen metsästäjän huomion.
Riista hiipii, pointteri hiipii ja lopulta molemmat pysähtyvät.
Sitten ne vain tuijottavat toisiaan.
Joten metsästäjä näkee koiran päästä suunnan,
missä riista on.
Mutta mitä maltillisuuteen tulee, tämä koira vie voiton.
BULLTERRIERIT
Se näyttää puoliksi kananmunalta ja puoliksi avaruusoliolta.
Bullterrierin oudonmuotoinen pää on eräs ainutlaatuisimmista maailmassa.
Se ei ole vain huomiota herättävä, mikään muu kallo ei näytä samalta.
Pelkästään niiden kolmiomaiset silmät erottavat ne muista roduista.
Mutta niiden pään muoto ei ole aina vaivannut meidän päitämme.
Bullterrieri tunnetaan munanmuotoisesta päästään,
mutta pää ei aina näyttänyt siltä.
Pään alkuperäinen muoto sopi paremmin mädälle munalle.
Bullterrieri jalostettiin Englannissa 1830-luvulla.
Tarkoituksena oli luoda äärimmäinen taistelukoira.
Siinä yhdistyisi terrierin sinnikkyys bulldoggin raakaan voimaan.
Uusi rotu sai nimen "bull and terrier".
Raivokasta energiaa ja vahva lihaksisto sitä tukemassa.
Ne olivat uskomattomia kehässä.
Rodun syntymisen jälkeen ei mennyt kauaa,
kun koirataistelut kiellettiin lailla ja tällä superkoiralla ei ollut tehtävää.
Joten sen tarkoitukseksi tuli tuoda hymy meidän kasvoillemme.
Jalostimme niiden kuonon selväpiirteiseksi,
kunnes jalostuksen tulokset ottivat haltuun koko kasvot.
Ihan kuin kuono olisi niiden koko pää.
Bullterrieristä tuli koira, jota joutuu katsomaan toiseen kertaan.
Koirat usein kääntävät päätään sivulle, kun puhumme.
Kyse ei välttämättä olekaan siitä, että ne kuulisivat paremmin.
Yhden teorian mukaan muutos perspektiivissä -
auttaa niitä näkemään koko ilmaisumme ilman, että kuono on edessä.
On myös mahdollista, että ne ovat vain söpöjä.
Olet varmaan kuullut, että haukkuva koira ei pure.
Mutta yhden rodun purema on kovaakin kovempi.
ROTTWEILERIT
Rottweilerit ovat saaneet huonon maineen brutaaliudestaan.
Se juontaa juurensa niiden päästä.
Rottweilereillä on massiivinen kallo,
jossa tulee mukana eräät vahvimmista leukalihaksista.
Niiden purenta ei ole ihan yhtä voimakasta kuin valkohailla.
Mutta rottweilerin 135 kilon purentavoima ei ole mikään vitsi.
Kun sellainen puree, on melkein mahdotonta pakottaa se lopettamaan.
Miten tätä isoa päätä käytettiin niiden eduksi?
Rottweilerin perimä voidaan johtaa Rooman imperiumiin.
Kun Rooma valloitti Eurooppaa,
roomalaiset toivat karjanajokoiransa mukanaan.
Niiden luontainen voimakkuus sopi karjan ajamiseen pitkiä matkoja,
ja niiden pelottava purema ei ainoastaan varmistanut, ettei karjaa varasteta,
vaan myös sen, että pienetkin arvoesineet olivat turvassa.
Niiden omistajat piilottivat rahaa koirien pantoihin,
koska yksikään varas ei olisi arvannut, että pannassa voisi olla rahaa.
Mutta teollisen vallankumouksen myötä karjaa alettiin siirtää kiskoja pitkin,
eikä rottweilereille isoine päineen ollut enää tekemistä.
Mutta niin moni todella rakasti näitä koiria,
että niille alettiin keksiä uutta tekemistä.
Onneksi uhkaavan näköiselle koiralle löytyi tekemistä.
Niistä tuli suojelukoiria,
niillä oli tärkeä rooli armeijassa ja niillä oli edelleen tarkoitus,
jonka ansiosta jalostusta voitiin jatkaa.
Niiden uhkaavasta käytöksestä huolimatta rottweiler on mainio lemmikki.
Koska oikein koulutettuna -
rottweiler on pohjimmiltaan vain isopäinen hassuttelija.
Koirat ovat käyneet läpi uskomattoman määrän muutoksia kautta historian,
eikä ole merkkejä siitä, että lähiaikoina niiden evoluutio olisi hidastumassa.
Voinee huoletta sanoa, että minne ihminen meneekin, koira tulee mukana.
Kun elintapamme ja tarpeemme muuttuvat, koirien muoto muuttuu siinä mukana.
Rotuja tulee lisää, koska elämämme muuttuu,
ja sitten luomme hieman uudenlaisen koiran, joka sopii uuteen elämäämme.
Olipa muoto tai koko mikä vain, koira on ikuisesti ihmisen paras ystävä.
Tekstitys: Rauno Pennanen